b'\n_START_ARTICLE_\nDai Jitao\n_START_SECTION_\nBakgrunn og liv\n_START_PARAGRAPH_\nDai ble f\xc3\xb8dt i en familie i Sichuan som flyttet dit fra Wuxing i Zhejiangprovinsen og som bedrev porselenshandel. Han fikk en tradisjonell utdannelse, men falt igjennom den f\xc3\xb8rste pr\xc3\xb8ven i det keiserlige eksaminasjonssystem i 1901 og ble isteden sendt for \xc3\xa5 studere i Japan i 1905. Han tok eksamen i 1909 og vendte tilbake til Kina, der han ble trukket inn i den revolusjon\xc3\xa6re bevegelse og publiserte en rekke tidsskrifter rettet mot det herskende Qing-dynastiet. _NEWLINE_Han ble tvunget i eksil i 1911 og ble med i Sun Yat-sens revolusjon\xc3\xa6re parti Tongmenghui mens han befant seg i Japan. P\xc3\xa5 grunn av sine gode kunnskaper i det japanske spr\xc3\xa5k ble Dai Suns privatsekret\xc3\xa6r og japansk-tolk._NEWLINE_I 1916 fikk Dai en s\xc3\xb8nn med sin japanske elskerinne, men adopterte bort barnet til Chiang Kai-shek som oppdro ham som sin andre s\xc3\xb8nn, Wego Chiang._NEWLINE_I \xc3\xa5rene 1919-22 viet Dai seg til \xc3\xa5 popularisere Sun Yat-sens nasjonalistiske ideer og til \xc3\xa5 studere marxismen, som da var relativt ukjent i Kina men som hadde f\xc3\xa5tt et oppsving i samband med Fjerde mai-bevegelsen. Dai stod en tid Chen Duxiu n\xc3\xa6r og deltok i forberedelsene til grunnleggelsen av Kinas kommunistiske parti i 1920, men trakk seg ut av partiet etter r\xc3\xa5d fra Sun. Han beholdt sin stilling som ledende ideolog i Kuomintang og var politisk sjef ved Milit\xc3\xa6rakademiet i Whampoa ved siden av Zhou Enlai._NEWLINE_Etter Sun Yat-sens d\xc3\xb8d i 1925 endret Dai sitt navn til Chuanxian (\xe5\x82\xb3\xe8\xb3\xa2) og tok stilnavnet Jitao. P\xc3\xa5 denne tiden sluttet han seg til Vestfjellene-gruppen som var kritisk innstilt til samarbeidet mellom nasjonalistpartiet og kommunistene.\n_START_SECTION_\nD\xc3\xb8d\n_START_PARAGRAPH_\nDai tok sitt eget liv i Guangzhou med en overdose sovetabletter i februar 1949, da det framstod som \xc3\xa5penbart at kommunistene kom til \xc3\xa5 vinne den kinesiske borgerkrig.'